Breskur lögfræðingur mun aðstoða við málflutning Íslands hjá yfirdeild Mannréttindadómstóls Evrópu í Landsréttarmálinu sem verður tekið fyrir þann 5. febrúar . Ríkisútvarpið greinir frá . Timothy Otty er fulltrúi í Feneyjanefndinni , nefnd Evrópuráðsins um lýðræði með lögum . ,, Einar Karl Hallvarðsson ríkislögmaður staðfesti í samtali við fréttastofu að breskur lögmaður muni aðstoða við málflutninginn , en vildi annars ekkert tjá sig um málið . Heimildir fréttastofu innan úr dómsmálaráðuneytinu staðfesta það einnig . Fréttablaðið greindi frá því í morgun að um væri að ræða lögfræðinginn Timothy Otty frá bresku lögmannsstofunni Blackstone Chambers . Mannréttindadómstóllinn dæmdi gegn íslenska ríkinu í mars . Málið snerist um það hvort löglega hefði verið staðið að skipun dómara við Landsrétt þegar Sigríður Á. Andersen , þáverandi dómsmálaráðherra , vék frá niðurstöðum matsnefndar sem mat hæfi umsækjenda um dómarastöðurnar . Sigríður Andersen sagði af sér embætti eftir að dómur Mannréttindadómstólsins var kveðinn upp . Í apríl var ákveðið að áfrýja dómnum til yfirdeildar MDE eftir samráð við ríkislögmann og Thomas Horn , norskan sérfræðing í mannréttindum og réttarfari . Yfirdeild MDE ákvað í september að taka málið upp og þurftu málsaðilar að skila inn greinargerð fyrir 11. nóvember . Í frétt Fréttablaðsins kemur einnig fram að dómstóllinn hafi fyrir jól farið fram á ítarlegri upplýsingar sem óskað er eftir að verði svarað við málflutninginn þann 5. febrúar . ”